als_Latn dik_Latn sag_Latn
Në një kohë kur kryetari i Bashkimit Demokratik për Integrim, Ali Ahmeti i ka bërë thirrje shqiptarëve të mos votojnë një president të njëanshëm, homologu i tij në PDSH, Menduh Thaçi nga Çairi i Shkupit ka bërë thirrje shqiptarëve që të mbështesin kandidatin e PDSH-së, Iljaz Halimi. Në hapje të fushatës, Thaçi tha se Ahmeti ka si mision të vetëm rrëzimin e tij. “Mbështetësit e BDI-së nuk janë armiqtë tanë, por shqiptare si ne. Ahmeti merret me politikë sepse është vetëm kundër Menduh Thaçit dhe PDSH-së. Ndërsa ne nuk jemi krijuar për të rrëzuar BDI-në”, tha Thaçi.
Ndërsa Ali Ahmeti ka mbajtur tubimin hapes nen sloganin “Jo presidentit të njëanshëm” në Kërçovë. Gjatë fjalës së tij, kryetari i BDI-së, tha se shqiptarët duhet t`i thonë jo presidentit që nuk është produkt i një konsensusi. “Këtij vendi i duhet një president që të përfaqësojë të gjitha komunitetet”, – tha Ahmeti ndërsa shtoi se në momentin që një alternativë e tillë mungon shqiptarët duhet t’i bashkohen qëndrimit të BDI-së por të mos dalë në zgjedhje. Ndërkohë VMRO-DPMNE e nisi fushatën elektorale nga Ohri, ku bëri thirrje për mbështetje të presidentit aktual Ivanov, në zgjedhjet e 13 prillit në këtë proces garojnë katër kandidatë, nga të cilët vetëm një shqiptar.
als_Latn als_Latn